HK Ak Bars

Hokeja klubs "Ak Bars" (; tulkojumā no tatāru valodas — 'sniega leopards') ir Krievijas hokeja komanda no Kazaņas. 1998. un 2006. gadā „Ak Bars” kļuva par Krievijas čempioni. 2008.—2009. gada sezonā klubs kļuva par pirmo KHL čempionu, izcīnot Gagarina kausu. Nākamajā sezonā komanda Gagarina kausu izcīnīja atkārtoti, finālsērijā ar 4—3 pārspējot Balašihas "HK MVD". Mājas spēles komanda aizvada TatNeft Arena.

 Vēsture 
Klubs tika dibināts 1956. gadā kā „Mašstroj”, bet, kad komanda 1958. gadā pievienojās PSRS hokeja līgai, tā tika pārsaukta par Uricka SK (revolucionāra Moiseja Uricka vārdā). Tā iekļuva KPFSR čempionātā, kur izcīnīja tiesības piedalīties PSRS augstākajā līgā, kur rādīja atzīstamu spēli, lai gan tik un tā līgā klubam neizdevās noturēties. Klubs nostabilizējās otrajā divīzijā, kur sešdesmitajos un septiņdesmitajos gados vidēji spēlē guva četrus vārtus, bet 1962. un 1976. gadā uzvarēja divīzijā un tika atzīta arī par Krievijas čempioni. Septiņdesmito gadu otrajā pusē un astoņdesmito gadu sākumā komanda bija vēl spēcīgāka, bet tai tā arī neizdevās atgūt vietu augstākajā divīzijā. Klubā tobrīd spēlēja tādi spēlētāji kā Sergejs Stolbuns, Ravils Šavalejevs, kurš tika uzskatīts par vienu no visu laiku labākajiem Tatarstānā augušajiem aizsargiem, kā arī Genādijs Maslovs, kurš 1982.—83. sezonā 76 spēlēs atzīmējās ar 140 rezultativitātes punktiem, kas vēl joprojām ir kluba rekords.

Pēc PSRS sabrukuma, klubs tika pārsaukts par „Itiļ” (Itiļ — Volgas sens tjurku nosaukums). Klubs spēlēja Starptautiskajā hokeja līgā, bet tā sniegums nebija pārāk veiksmīgs — „Itiļ” tik tikko noturējās līgā.

Kluba zelta ēra sākās 1996. gadā, kad tika dibināta Krievijas Superlīga un klubs ieguva savu pašreizējo nosaukumu — „Ak Bars” (tatāru: aq — 'balts', bars — 'sniega leopards'). Pirmajā sezonā klubs uzvarēja tikai savā divīzijā, bet jau 1997.—98. sezonā izcīnīja Krievijas čempiona titulu. 2000. un 2002. gadā klubs palika otrajā vietā. 2004.—05. NHL sezonas lokauta laikā klubs parakstīja līgumus ar vienpadsmit NHL spēlētājiem, kuru vidū bija Aleksejs Kovaļovs, Iļja Kovaļčuks, kā arī kanādieši Vinsents Lekavaljē un Denijs Hītlijs, bet klubam čempiona titulu neizdevās izcīnīt, finišējot vien ceturtajā vietā, bet izslēgšanas kārtas pirmajā kārtā piekāpjoties Jaroslavļas "Lokomotiv". Ap šo laiku komandā izveidojās arī slavenais ZZM uzbrucēju trijnieks — Sergejs Zinovjevs, Daniss Zaripovs un Aleksejs Morozovs. 2005. gada vasarā par komandas galveno treneri tika apstiprināts Zinetula Biļaļetdinovs, un jau nākamajā sezonā Kazaņas klubs vēlreiz izcīnīja čempiona titulu, taču 2006.—07. sezonā vienīgi finālā piekāpās Magņitogorskas "Metallurg" vienībai.

2008.—09. un 2009.—10. klubs uzvarēja jaunizveidotās KHL līgas pirmajās divās sezonās, izcīnot Gagarina kausu un vienlaicīgi arī kārtējos divus Krievijas čempiona titulus. 2008.—09. sezonā izjuka ZZM maiņa, kura spēlēja arī Krievijas izlasē, jo Sergejs Zinovjevs pievienojās Maskavas "Dinamo" vienībai. Arī turpmākajās sezonās "Ak Bars" bija viena no vadošajām līgas komandām, taču vien 2012.—13. gada sezonā "Ak Bars" izdevās tikt tālāk par Gagarina kausa otro kārtu, konferences finālā ar 3—4 piekāpjoties Čeļabinskas "Traktor". 2018. gadā komanda trešo reizi izcīnīja Gagarina kausu.

 Spēlētāji 
 Pašreizējais sastāvs 
Pēdējoreiz atjaunots 2022. gada 24. februārī.

 Vārtsargi 
 30  Igors Bobkovs
 82  Timurs Biļalovs

 Aizsargi 

 2  Daniils Žuravļovs
5  Romāns Rukavišņikovs
18  Kristians Henkels
20  Stīvens Kempfers
41  Marks Barberio
 44  Dmitrijs Judins
 55  Džeisons Demerss
 65  Konstantīns Lučevņikovs
 77  Kirils Adamčuks
96  Ņikita Ļamkins
98  Marks Jančevskis

 Uzbrucēji 

9  Dmitrijs Kagarļickis
 10  Dmitrijs Voronkovs
 12  Mihails Gļukovs
 14  Adels Bulatovs
 16  Ēriks Fērs
 17  Pērs Lindholms
 19  Džordans Vīls
 22  Kirils Paņukovs
 24  Iļja Safonovs
 27  Kirils Petrovs
 28  Aleksandrs Kvartaļnovs
 47  Aleksandrs Radulovs (Kapteinis)
 51  Nikolajs Kovaļenko
69  Aleksandrs Burmistrovs
75  Arturs Brovkins
79  Daņiils Tarasovs
86  Ņikita Djnjaks
89  Artjoms Lukojānovs
92  Dmitrijs Kateļevskis
95  Artjoms Gaļimovs

 Visu KHL sezonu rezultāti 
Sezona                Punkti  Regulārā sezona  Izslēgšanas spēles  Rezultatīvākais spēlētājs  Labākais vārtu guvējs2008.—09.563646101891231221. Černišova divīzijāizcīna Gagarina kausu, 4—3 (Lokomotiv) Aleksejs Morozovs Daniss Zaripovs2009.—10.56258518159128962. Harlamova divīzijāizcīna Gagarina kausu, 4—3 (MVD) Aleksejs Morozovs Aleksejs Morozovs2010.—11.542958121811331051. Harlamova divīzijāzaudējums otrajā kārtā, 1—4 (Salavat Julajev) Aleksejs Morozovs A.Morozovs,  J.Immonens2011.—12.54273519167136923. Harlamova divīzijāzaudējums otrajā kārtā, 2—4 (Traktor) Aleksejs Morozovs Daniss Zaripovs2012.—13.522868101571121041. Černišova divīzijāzaudējums konferences finālā, 3—4 (Traktor) Aleksejs Morozovs Daniss Zaripovs2013.—14.542686141391081002. Harlamova divīzijāzaudējums pirmajā kārtā, 2—4 (Sibirj) Aleksandrs Burmistrovs T.Steipltons,  J.Pesonens

 Līderi 
 Komandas KHL rezultatīvākie spēlētāji 

 Spēlētājs              Aleksejs Morozovs  U  256  112  152  264  1,03  Daniss Zaripovs  U  247  112  112  224  0,91  Iļja Ņikuļins  A  305  45  145  190  0,62  Niko Kapanens  U  264  53  110  163  0,62  Jarko Immonens  U  212  59  75  134  0,63  Jevgeņijs Medvedevs  A  289  28  97  125  0,43  Aleksejs Tereščenko  U  231  49  72  121  0,52  Dmitrijs Obuhovs  U  264  39  67  106  0,40  Janne Pesonens  U  181  61  40  101  0,56  Kirils Petrovs  U  168  43  36  79  0,47

 Kluba spēlētāju rekordi 
 Regulārā sezona 
 Visvairāk gūto vārtu sezonā: Daniss Zaripovs, 34 (2008.—09.)
 Visvairāk rezultatīvo piespēļu sezonā: Aleksejs Morozovs, 39 (2008.—09.)
 Visvairāk gūto punktu sezonā: Aleksejs Morozovs, 71 (2008.—09.)
 Visvairāk soda minūšu sezonā: Grigorijs Paņins, 120 (2011.—12.)
 Visvairāk gūto punktu sezonā, starp aizsargiem: Iļja Ņikuļins, 40 (2010.—11.)
 Izslēgšanas kārta 
 Visvairāk gūto vārtu sezonā: Juka Hentunens, 9 (2008.—09.)
 Visvairāk rezultatīvo piespēļu sezonā: Aleksejs Morozovs, 11 (2008.—09.)
 Visvairāk gūto punktu sezonā: Aleksejs Morozovs, 19 (2008.—09.)
 Visvairāk soda minūšu sezonā: Grigorijs Paņins, 69 (2008.—09., KHL rekords)
 Visvairāk gūto punktu sezonā, starp aizsargiem: Aleksejs Jemeļins, 13 (2009.—10.)

 Komandas kapteiņi 
  Rafiks Jakubovs (1997—1998)
  Dmitrijs Balmins (1998—2004)
  Vadims Jepančincevs (2004—2005)
  Aleksejs Morozovs (2005—2013)
  Iļja Ņikuļins (2013—2014)
  Aleksandrs Svitovs (2014—2019)
  Iļja Safonovs (2020)
  Aleksandrs Radulovs (2022—pašlaik)

 Zvaigžņu spēļu dalībnieki 
SpēlētājsGads Iļja Ņikuļins2009, 2010, 2011, 2012, 2013 Aleksejs Morozovs2009, 2010, 2011, 2013 Jevgeņijs Medvedevs2012, 2013 Daniss Zaripovs2009, 2010 Toni Mortensons2009 Aleksejs Tereščenko2010 Konstantīns Korņejevs2011 Konstantīns Baruļins2013

Ak Bars